Nie net sommer ‘airbrushing’ nie - People - Windhoek Express
Monday, July 06th, 2020 06:46:23
14 November 2019 | People
Ezville Husselman wys een van sy kunswerke wat op 'n valhelm aangebring is.
Ezville is veral trots op hierdie kunswerk.
Ezville Husselman van Rehoboth kom uit ’n kunstige familie en nou het sy stokperdjie ’n volwaardige besigheid geword.
Ezville is op Rehoboth bekend vir sy verfspuitdienste ná hy in 2014 met hierdie kunstige stokperdjie begin het. “Ek het eendag ’n aanlynvideo gesien van motors wat kunstig versier is en het onmiddellik daarin begin belangstel,” vertel hy.
Hy wou weet hoe doen mens dit en het begin navorsing doen. “Daar en dan het ek besluit dís wat ek wil doen en die passie was gelukkig van die begin af daar.”
Maar met die presiesheid wat hierdie tipe kuns verg, het jy baie geduld, beplanning, harde werk en lang ure nodig. “Jy moet ook die kennis hê om te weet hoe sterk die wind moet wees, hoe dun die verf moet wees en natuurlik hoe om die spuitkan te hanteer,” erken hy. Volgens Ezville moet jy baie oefen en baie netjies wees om ’n ordentlike diens te lewer.
Reeds as tiener het hy besef hy kan baie mooi teken. In sy familie is daar ook baie kunstenaars, wat teken en ook sing. “Ek is só passievol oor kuns dat ek toe sommer met ’n kunstenaar getroud is! Charlene is vir my ’n groot inspirasie.”
Behalwe sy eggenote, word hy ook geïnspireer deur sy familie en die natuur. “Ek hoop my twee dogters kan eendag hierdie kuns waardeer,” sê hy.
Die feit dat hy iets uit niks skep is vir hom die mees bevredigende aspek van sy werk. Hy is veral trots op die kunswerk wat hy op ’n BMW aangebring het. “Ek het die karakter John Snow van Game of Thrones nageboots,” sê hy trots. Dit was vir hom heerlik om ’n kunswerk op die motor te skep.
Besoek gerus sy Facebook-blad by Ezville Spray Painting and Airbrushing om van sy werke te sien.
Poor countries fail to support learners at risk –...
Fewer than 10% of countries have laws that help ensure full inclusion in education, according toUnesco’s 2020 Global Education Monitoring Report: Inclusion and education –...
3 months ago - 01 April 2020 | People
4 months ago - 21 February 2020 | People
4 months ago - 17 February 2020 | People
4 months ago - 11 February 2020 | People
7 months ago - 19 November 2019 | People
8 months ago - 16 October 2019 | People
8 months ago - 14 October 2019 | People
9 months ago - 17 September 2019 | People
10 months ago - 03 September 2019 | People